jkorsvik/nowiki_second_scrape_merged huggingface dataset:
Hyvin Kiyeng Jepkemoi

Hyvin Kiyeng Jepkemoi (født 13. januar 1992) er en kenyans friidrettsutøver som konkurrerer i hinderløp. Hun ble verdensmester på 3000 meter hinder under VM i friidrett 2015.
Hun konkurrerte tidligere i ulike øvelser, særlig 5000 meter, men fra 2012 har fokuset vært 3000 meter hinder. 


== Idrettskarriere ==

Jepkemoi deltok både på 5000 meter og 3000 meter hinder ved Panafrikanske leker 2011 i Maputo i Mosambik. På 3000 meter hinder vant hun gull, syv sekunder foran Hiwot Ayalew. På 5000 meter kom hun på 4.-plass med tiden 15:42,64. Året etter deltok hun ved Afrikamesterskapet i friidrett 2012, der hun kom på 3.-plass på 3000 meter hinder. Ved Diamond League 2012 sanket hun 2 poeng da hun kom på 3.-plass ved Weltklasse Zürich, og hun kom dermed på 8.-plass på 3000 meter hinder sammenlagt denne sesongen. 
Ved VM i friidrett 2013 satte hun personlig rekord i finalen, med tiden 9:22,05, og kom på 6.-plass. Lagvenninnen Milcah Chemos Cheywa vant denne distansen. 
Hun fikk sin første Diamond League-seier i 2015, da hun vant Golden Gala i Roma, med personlig rekord på 9:15,08, som var over seks sekunder raskere enn hennes tidligere rekord. Hun kom i tillegg på 3.-plass i Doha, 2.-plass i Birmingham og 2.-plass ved Herculis-stevnet i Monaco. I august deltok hun ved VM i friidrett 2015 i Beijing, der hun vant VM-gull rett foran Habiba Ghribi og Gesa Felicitas Krause.
Hun tok sølv under Sommer-OL 2016.I 2021 representerte hun landet sitt på øvelsen 3000 meter hinder under Sommer-OL 2020 arrangert i Tokyo der hun vant bronse.


== Referanser ==


== Eksterne lenker ==
(en) Hyvin Kiyeng Jepkemoi – Olympics.com 
(en) Hyvin Kiyeng Jepkemoi – Olympic.org 
(en) Hyvin Kiyeng Jepkemoi – Olympedia 
(en) Hyvin Kiyeng Jepkemoi – Sports-Reference (OL-resultater – arkivert) 
(en) Hyvin Kiyeng Jepkemoi – World Athletics 
(en) Hyvin Kiyeng Jepkemoi – Diamond League 
(en) Hyvin Kiyeng Jepkemoi – Track and Field Statistics
Mats Julius Stensrud

Mats Julius Stensrud (født 1989) er en norsk lege, forsker og statistiker. Han har en bachelorgrad i matematikk fra Universitetet i Oslo i 2013, mastergrad i statistikk fra University of Oxford i 2014 og en doktorgrad i hjerneforskning fra Universitetet i Oslo i 2015. Han jobber for øyeblikket som forsker ved Institutt for Biostatistikk, Universitetet i Oslo. 
Stensrud mottok i 2013 the Norway Scholarship for å ta en mastergrad ved University of Oxford, og han ble i 2014 belønnet med The Gutierrez Toscano Prize for å ha oppnådd de beste resultatene på masterprogrammet i statistikk, blant annet på grunn av en avhandling om matematisk genetikk. Han har senere skrevet om genetisk forskning  og om livet som student ved et av verdens fremste universiteter.


== Referanser ==
Sagabekken kraftverk

Sagabekken kraftverk er et vannkraftverk i Seljord kommune i Vestfold og Telemark.
Det består av:

Sagabekken 2 kraftverk
Sagabekken 3 kraftverk
Sagabekken 2 kraftverk

Sagabekken 2 kraftverk er et vannkraftverk i Seljord kommune i Vestfold og Telemark.
Det ligger i samme bygg som Sagabekken 3 kraftverk.
Det er et elvekraftverk som utnytter et fall på 195 meter i Sagabekken.
Installert effekt er 325 kW fra to vertikale peltonturbiner. Årsproduksjon er 1,3 GWh.
Utløpet går til inntaket for Sagabekken 1 kraftverk.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase Sagabekken 2
Sagabekken 3 kraftverk

Sagabekken 3 kraftverk er et vannkraftverk i Seljord kommune i Vestfold og Telemark.
Det ligger i samme bygg som Sagabekken 2 kraftverk.
Det er et elvekraftverk som utnytter et fall på 185 meter i Kvennhusbekken.
Installert effekt er 150 kW fra to vertikale peltonturbiner. Årsproduksjon er 0,5 GWh.
Utløpet går til inntaket for Sagabekken 1 kraftverk.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase Sagabekken 3
Fritrapp

En fritrapp er en utvendig trapp. Fritrapper tjener til å sette første etasje i en bygning i forbindelse med gate, gårdsplass, annen åpen plass eller hage. Fritrapper fører ofte også ned til kjelleren.En fritrapp i Oslo rådhus fører opp til flere festsaler.. Domus Academica har flere store fritrapper av hugget granitt.


== Referanser ==
Botswana under VM i friidrett 2009

Botswana deltok under VM i friidrett 2009 fra 15.–23. august i Berlin med en deltaker.


== Uttatte utøvere ==


== Resultater ==


=== Menn ===
Bane- og landeveisøvelserTekniske øvelser


=== Kvinner ===
Bane- og landeveisøvelser


== Referanser ==


== Eksterne lenker ==
Mesterskapets offisielle nettsted
Opiinae

Opiinae er en gruppe som hører til familien Braconidae blant parasittvepsene og er en familie i ordenen vepser. 


== Utseende ==
Små, slanke snylteveps med lange antenner, ofte mer eller mindre rødlige på farge.


== Levevis ==
De er parasitoider som utvikler seg i fluer av gruppen Cyclorrhapha. De lever inne i larven og klekkes fra puppehylsteret (pupariet) til fluen . De fleste angriper familien minérfluer Agromyzidae, grønnsakfluer Anthomyiidae og Tephritidae som alle har larver som minerer inne i planter.


== Systematisk inndeling / europeiske arter ==

ordenen vepser, Hymenoptera
gruppen stilkvepser, Apocrita
gruppen Ichneumonoidea
familien Braconidae
underfamilien Opiinae med 30 arter i Norge. Slekter som forekommer i Europa :
slekten Ademon
slekten Apodesmia Förster, 1862 - i Norge:
Apodesmia rufipes (Wesmaël, 1835)
slekten Atoreuteus
slekten Atormus
slekten Bathystomus
slekten Biophthora
slekten Biosteres Förster, 1862 - i Norge:
Biosteres borealis (Zetterstedt, 1838) 
Biosteres scabriculus (Wesmaël, 1835) (Riedel og Hansen 2014)
Biosteres spinachiae (Thomson, 1895) (Riedel og Hansen 2014)
Biosteres sylvaticus (Haliday, 1837)
slekten Bitomoides
slekten Cephaloplites
slekten Chilotrichia
slekten Coleopius
slekten Desmiostoma
slekten Diachasma
slekten Diachasmimorpha
slekten Eurytenes - i Norge:
Eurytenes leptostigma (Wesmaël, 1835) (Riedel og Hansen 2014)
Eurytenes macrocerus (Thomson, 1895) (Riedel og Hansen 2014)
slekten Hoplocrotaphus
slekten Indiopius
slekten Opiostomus Fischer, 1836 - i Norge:
Opiostomus leptostigma (Wesmaël, 1835)
slekten Opius Wesmaël, 1835 - i Norge:
Opius ambiguus Wesmaël, 1835
Opius celsus Haliday, 1837 (Riedel og Hansen 2014)
Opius cingulatus Wesmaël, 1835
Opius funebris Wesmaël, 1835
Opius fuscipennis Wesmaël, 1835
Opius geniculatus Thomson, 1895 (Riedel og Hansen 2014)
Opius levis Wesmaël, 1835 (Riedel og Hansen 2014)
Opius maculipes Wesmaël, 1835 (Riedel og Hansen 2014)
Opius pallipes Wesmaël, 1835
Opius pendulus Haliday, 1837
Opius pygmaeator (Nees, 1811) (Riedel og Hansen 2014)
slekten Phaedrotoma Förster, 1862 - i Norge:
Phaedrotoma reconditor (Wesmaël, 1835)
Phaedrotoma rex (Fischer, 1958)
slekten Pokomandya
slekten Psyttalia Walker, 1860 - i Norge:
Psyttalia carinata Thomson, 1895
slekten Utetes Förster, 1862 - i Norge:
Utetes caudatus (Wesmaël, 1835)
Utetes rotundiventris (Thomson, 1895)
Utetes trisulcus (Thomson, 1895)
slekten Xynobius Förster, 1862 - i Norge:
Xynobius caelatus (Haliday, 1837)
Xynobius geniculatus (Thomson, 1895)
Xynobius macrocerus (Thomson, 1895)


== Referanser ==


== Kilder ==
Tree of Life Braconidae
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [2]
Opiinae of the Afrotropical Region


== Eksterne lenker ==
(no) Opiinae hos Artsdatabanken 
(sv) Opiinae hos Dyntaxa 
(en) Opiinae hos Fauna Europaea 
(en) Opiinae hos Fossilworks 
(en) Opiinae hos ITIS 
(en) Opiinae hos NCBI 
(en) Kategori:Opiinae – bilder, video eller lyd på Wikimedia Commons 
Opiinae – detaljert informasjon på Wikispecies
Rytis Leliūga

Rytis Leliūga (født 4. januar 1987 i Mažeikiai) er en litauisk fotballspiller som spiller offensiv midtbane for FK Jelgava.


== Klubbkarriere ==
Leliūga skrev profesjonell kontrakt med den engelske klubben Exeter City i begynnelsen av 2005/2006-sesongen, men klarte ikke å slå igjennom og ble frigitt sommeren 2006. I juli 2006 ble han hentet til 
Bryne FK etter et kortere prøvespill, hvor han fikk tre seriekamper som innbytter i 1. divisjon i 2006-sesongen. I januar 2007 ble han hentet til den danske klubben Herfølge BK, som da var ledet av trener og landsmannen Aurelijus Skarbalius. 
I juli 2009 gikk han videre til HB Køge, hvor han noterte seg for to seriemål på 16 kamper. I januar 2011 dro han tilbake til hjemlandet, hvor han skrev under en kontrakt med FK Šiauliai, før han i juli samme år meldte overgang til Gjøvik FF. Der spilte han i ett år før han dro videre til Liepājas Metalurgs i juli 2012. Etter å ha spilt 20 seriekamper for Liepājas meldte han overgang til Žalgiris Vilnius i januar 2013. Hos Žalgiris Vilnius spilte han kvalifiseringskamper til UEFA Europa League 2013/14, hvor klubben til slutt tapte playoff-runden 0–7 sammenlagt mot Red Bull Salzburg etter å ha vunnet de tre første kvalifiseringsrundene.I februar 2015 meldte han overgang til den estiske klubben Sillamäe Kalev, og i august 2015 skrev han under på en kontrakt med Hamarkameratene som bandt ham til klubben ut 2016-sesongen. Den 1. januar 2017 meldte han overgang til den latviske klubben FK Jelgava.


== Meritter ==
Žalgiris VilniusA Lyga (2): 2013, 2014
Den litauiske fotballcupen (2): 2013, 2014
LFF Supertaurė (1): 2013


== Referanser ==


== Eksterne lenker ==
(en) Rytis Leliūga – FIFA 
(en) Rytis Leliūga – UEFA 
(en) Rytis Leliūga – Transfermarkt 
(en) Rytis Leliūga – Soccerway 
(en) Rytis Leliūga – FBref 
Spillerprofil hos Fotball.no
Spillerprofil hos Altomfotball.no
Spillerprofil hos LFE.lt
Galdalsvann

Galdalsvann eller Galdalsvatnet er en innsjø i Kvinesdal kommune i Agder. Den ligger 234 meter over havet og har en maksimal dybde på 41 meter.


== Referanser ==
Christian Gottfried Ehrenberg

Christian Gottfried Ehrenberg (født 19. april 1795 i Delitzsch, død 27. juni 1876 i Berlin) var en tysk naturforsker.


== Liv og virke ==
Ehrenberg studerte først teologi og deretter medisin i Berlin. Ehrenberg gjorde vidstrakte reiser, blant annet med Friedrich Wilhelm Hemprich til Egypt og med Alexander von Humboldt til Altaj. Han ble professor i medisin i Berlin i 1839 og ble berømt fremst for sine studier over infusorier, et foreldet begrep for protoktister og andre små, vannlevende organismer. Hans viktigste arbeide på dette område er Die Infusionsthierchen als vollkommene Organismen (1838, med utmerkede illustrasjoner).
Han forfattet videre Mikrogeologie (1854 og 1856), i vilken han forsøker er å påvise de mikroskopiske organismers store betydning for jord- og steinlagrenes dannelse, og med dette grunnla han den mikroskopiske paleontologien. Av hans øvrige skrifter behandler noen infusoriene, mens andre er resultat av hans reiser.


== Øvrige skrifter i utvalg ==
Naturgeschichtliche Reisen durch Nord-Afrika und West-Asien (1828)
Symbolæ physicæ (1828-45)
Die Korallenthiere des Rothen Meeres (1833-34)
Das Leuchten des Meeres (1834)
Passat-, Staub- und Blutregen (1847)


== Referanser ==


== Litteratur ==
Ehrenberg, Christian Gottfried i Nordisk familjebok (2. utgave, 1907)
Flaggmester

Flaggmester er den høyeste spesialistbefalgraden i det norske Sjøforsvaret. 
Flaggmester ble i 2015 innført i Norge i forbindelse med innføringen av den nye ordningen for militært tilsatte som tredde i kraft 1. januar 2016.


== Flaggmester (OR-9) i ulike land ==
Canada: Chief Petty Officer 1st Class
Danmark: Chefsergent
Finland: Militärmästare
Frankrike: Major / Maître principal
Storbritannia: Warrant Officer Class 1
Sverige: Flottiljförvaltare
Tyskland: Oberstabsbootsmann
USA: Master Chief Petty Officer


== Referanser ==
Friedrich Wilhelm Hemprich

Friedrich Wilhelm Hemprich (født 24. juni 1796 i Glatz i Preussen, død 30. juni 1825 i Massawa i Det osmanske rike) var en tysk naturforsker og lege.
Hemprich studerte medisin i Breslau og Berlin og ble promovert til doktor. I Berlin ble han venn med Christian Gottfried Ehrenberg, som likesom Hemprich hadde stor interesse for naturhistorie. År 1820 ble begge innbudt av Martin Lichtenstein på en naturvitenskapelig ekspedisjon til Egypt. Reisen gikk fra Kairo til Derna. 
Under en andre ekspedisjon 1821-25 reiste de langs Nilen mot sør, krysset ørkenen fra Sinai til Libanon og over Rødehavet. Hemprich døde under reisen.


== Bibliografi ==
Symbolæ physicæ ..., forfattet sammen med Christian Gottfried Ehrenberg (1795–1876), mesteparten utgitt (for Hemprichs del posthumt) mellom 1828–1845. Siste del, Botanica, ble først utgitt i 1900, lenge etter at også Ehrenberg var gått bort.
Reisen in Aegypten, Libyen, Nubien und Dongola: Naturgeschichtliche Reisen durch Nord-Afrika und West-Asien in den Jahren 1820 bis 1825 . Sammen med Christian Gottfried Ehrenberg, 1828
Grundriß der Naturgeschichte für höhere Lehranstalten, 1820–29


== Referanser ==
Møglandsvatnet

Møglandsvatnet er en liten innsjø og drikkevannskilde i Lindesnes kommune i Agder. Den ligger 180 meter over havet. Innsjøen har bestand av ørret og bekkerøye. 


== Referanser ==
Martin Lichtenstein

Martin Hinrich Carl Lichtenstein (født 10. januar 1780 i Hamburg, død 2. september 1857 til sjøs mellom Korsør og Kiel) var en tysk zoolog.


== Liv og virke ==
Han studerte medisin ved universitetet i Jena og universitetet i Helmstedt. Mellom 1802 og 1806 reiste han i det sørlige Afrika, og ble guvernøren av Kapp det gode håps personlige lege.
Lichtenstein ble utnevnt i 1811 som professor i zoologi ved universitetet i Berlin.
Hans flerårige forskning i Sør-Afrika skildres i Reisen im südlichen Afrika (to deler, 1810-1811); ytterligere  Darstellungen neuer oder wenig bekannter Säugetiere  (1827-1834) og flere ornitologiske verker. Han grunnla en zoologisk Have (Zoologischer Garten, åpnet i 1844) i Berlin.


== Referanser ==


== Kilder ==
Lichtenstein, Martin Heinrich Karl i Nordisk familjebok (2. utgave, 1912)
Asbjørn Stenmark

Asbjørn Stenmark (født 15. oktober 1971) er en norsk forfatter fra Brønnøysund.
I 2006 utga han boka Pølsedrømmer på Cappelen Damm. Fra omtalen av boka: «Pølsedrømmer kobler slapstick-aktige opptrinn med et underfundig alvor i et burlesk billedunivers hvor alt kan skje.» Boka ble kritikerrost, og ble blant annet nominert til UtAwards. 
I 2013 debuterte Stenmark som sangtekstforfatter med bandet Hauk og due på EP-en Føglan veit. Stenmarks tekster blir her tonsatt av komponist Håvard Flatmo som også synger og spiller gitar i Hauk og due. Bandet fikk platekontrakt med Øra fonogram i 2014, og utga albumet Gamle flamma. 
I 2015 skrev Stenmark tekster til bandet Publiners, blant annet på deres albumsingle Schrøders plass.


== Diskografi ==
Hauk og due: Føglan veit (2013)
Hauk og due: Gamle flamma (2014)
Publiners: Schrøders plass (2015)
Hauk og due: Dem gode åran e forbi (2015)
Publiners: VI (2015)
Hauk og due: Vers fra verdensrommet (2015)
Hauk og due: Sjuke blomster (2017)


== Bibliografi ==
Krill, roman, Solum Bokvennen (2022)
Bikkjeevangeliet, lyrikk, Bokvennen (2016)
Pølsedrømmer, prosa, Cappelen (2006)


== Referanser ==


== Kilder ==
Presentasjon av Asbjørn Stenmark i Forfatterkatalogen på Forfattersentrums nettsider
Heinrich Bodinus

Heinrich Bodinus (født 29. juli 1814 i Drewelow, død 23. november 1884 i Berlin) var en tysk zoolog.
Bodinus studerte fra 1833 medisin i Greifswald og Berlin. Han ble så praktiserende lege i Greifswald. I 1859 ble han kalt til Köln for å anlegge en zoologisk hage. I 1869 ble han kalt til Berlin, og byens zoologiske hage fikk under hans ledelse større betydning blant Europas dyreparker.


== Referanser ==


== Litteratur ==
K.M. Schneider (1955). «Bodinus, Heinrich». Neue Deutsche Biographie. 2. s. 358 f. 
W. Heß (1903). «Bodinus, Heinrich». Allgemeine Deutsche Biographie. 47. s. 67.
John Willie Sutcliffe

John William Sutcliffe (født 14. april 1868 i Shibden, død 7. juli 1947 i Bradford), bedre kjent som John Willie Sutcliffe var en engelsk fotballspiller og utøver av Rugby union. Sutcliff spilte profesjonell fotball for Bolton Wanderers, Manchester United og Plymouth Argyle. Han er den siste spilleren som har vært landslagsutøver i begge idrettene. Sutcliffe ble senere fotballtrener.


== Karriere som rugbyspiller ==
Sutcliffe startet karrieren som rugbyspiller i 1886, da han spilte for Bradford Rugby Club. Han spilte for Heckmondwike da han spilte sin eneste landskamp da England møtte New Zealand Natives i 1889.Heckmondwike ble suspendert fra spill i Rugby Football Union etter beskyldninger om brudd i amatørbestemmelsene, og Sutcliffe begynte å spille fotball.


== Karriere som fotballspiller ==


=== Karriere som klubbspiller ===
Sutcliffe gikk over til fotball etter at rugby union-laget han tilhørte, ble suspendert, og ble spiller for Bolton Wanderers. Han spilte FA-cupfinale med klubben i 1894, men Bolton Wanderers tapte. Sutcliffe spilte en sesong med Millwall Athletic, fra 1902 til 1903, før han gikk til Manchester United. Han fikk sin debut for klubben 5. september 1903, da Manchester United spilte 2–2 mot Bristol City på hjemmebane i engelsk 2. divisjon. Sutcliffe spilte sammenlagt 28 kamper for klubben, hvor 21 var i serien og sju i FA-cupen. Sutcliffe fikk til Plymouth Argyle i 1905, og tilbragte de påfølgende sju sesongene i klubben. Sutcliffe avsluttet karrieren som fotballspiller i Southend United.


=== Landslagskarriere ===
Sutcliffe spilte sammenlagt fem landslagskamper for England. Fire av kampene fant sted da Sutcliffe var Bolton Wanderers-spiller, den siste etter at han hadde gått til Millwall Athletic.


== Karriere som trener ==
Sutcliffe var spillende manager for Southend United fra 1912 til 1913. Han var manager for nederlandske Vitesse fra 1914 av og et stykke inn i første verdenskrig. Sutcliffe hadde også et treneroppdrag, uten å være manager, for Bradford City, som fant sted fra mai 1919.


== Referanser ==


== Litteratur ==
Gunzi, Christiane, red. (1998/2001). The official Manchester United illustrated encyclopedia (engelsk) (2001 utg.). Picthall & Gunzi. ISBN 0-233-99964-7.  
Iain McCartney (2013). The official Manchester United Players' A–Z (engelsk). London: Simon & Schuster. ISBN 978-1-47112-846-2. 
Williams, Graham; Lush, Peter; Farrar, David (2009). The British Rugby League Records Book (engelsk). London: London League. ISBN 978-1-903659-49-6. CS1-vedlikehold: Flere navn: forfatterliste (link)


== Eksterne lenker ==
(en) «John Willie Sutcliffe», spillerstatistikk fra StretfordEnd.co.uk
Ludwig Heck

Ludwig Heck (født 11. august 1860 i Darmstadt i storhertugdømmet Hessen, død 7. juli 1951 i München) var en tysk zoolog.
Heck ble direktør for Kölns zoologiske hage i 1886, for Berlins i 1888, og har blant annet skrevet den allmenne innledning og kapittelet om pattedyrene i Das Tierreich og bearbeidet samme dyregruppe i Alfred Brehms Tierleben, 4, opplag (1912-16, sammen med Hilzheimer).


== Referanser ==


== Litteratur ==
Carlquist, Gunnar (red.) (1932). Svensk uppslagsbok. Malmö: Svensk Uppslagsbok AB:s förlag, band 12 s. 849.
Galaktisk sammenslåing

En galaktisk sammenslåing kan oppstå når to eller flere galakse kolliderer. Dette er den mest voldsomme typen av galaksevekselvirkninger. Selv om galaktiske sammenslåinger ikke involverer kollisjoner mellom stjerner eller stjernesystemer, på grunn av den store avstanden mellom stjernen, kan gravitasjonell påvirkning mellom galaksene og friksjonen mellom gassen og kosmisk støv ha store virkninger på de involverte galaksene. De eksakte virkningene av slike sammenslåinger varierer av en rekke parametre, slik som kollisjonsvinkler, hastigheter og relative størrelser og sammensetninger. Sammenslåinger av galakser er viktig fordi hastigheten av sammenslåinger er et fundamentalt mål for galakseutvikling. Hastigheten gir også astronomer spor om hvordan galakser vokste over tid.


== Referanser ==
Djubovatnet

Djubovatnet eller Dybovannet er en innsjø beliggende nord for Tregde og sør for bygda Valand i Lindesnes kommune i Agder. Den ligger like innenfor kysten og bare en meter over havet. Vannet har utløp til Harkmarkelva, som munner ut i Harkmarkfjorden i øst.


== Referanser ==
Sør-Sudan under VM i friidrett 2015

Sør-Sudan skulle delta under VM i friidrett 2015 (utendørs) fra 22. august til 30. august 2015 i Beijing i Kina, men deres eneste utøver møtte ikke opp i Beijing.


== Resultater ==
(Q, q – kvalifisert, NM – ikke noe gyldig resultat, SB – årsbeste, DNS – startet ikke)


=== Menn ===
Bane- og landeveisøvelser


== Referanser ==


== Eksterne lenker ==
Iaaf: Deltagende lag
Rogadinae

Rogadinae er en gruppe som hører til familien Braconidae blant parasittvepsene og er en familie i ordenen vepser. 


== Utseende ==


== Levevis ==
De er parasitoider som angriper larver av sommerfugler. De "mumifiserer" larvene .


== Systematisk inndeling / europeiske arter ==

ordenen vepser, Hymenoptera
gruppen stilkvepser, Apocrita
gruppen Ichneumonoidea
familien Braconidae
underfamilien Rogadinae med 20 arter i Norge. Slekter som forekommer i Europa :
stammen Aleiodini Zaldívar-Riverón m.fl, 2008
slekten Aleiodes Wesmaël, 1838 - i Norge:
Aleiodes arcticus (Thomson, 1892)
Aleiodes bicolor (Spinola, 1808)
Aleiodes circumscriptus (Nees, 1834)
Aleiodes compressor (Herrich-Schäffer, 1838)
Aleiodes esenbeckii (Hartig, 1838)
Aleiodes gastritor (Thunberg, 1822)
Aleiodes modestus (Reinhardt, 1863)
Aleiodes pallidator (Thunberg, 1822)
Aleiodes praetor (Reinhardt, 1863)
Aleiodes ungularis (Thomson, 1892) 
slekten Heterogamus Wesmaël, 1838
stammen Clinocentrini
slekten Clinocentrus Haliday, 1833 - i Norge:
Clinocentrus excubitor (Haliday, 1836)
Clinocentrus umbratilis Haliday, 1833
Clinocentrus vestigator (Haliday, 1836)
stammen Rogadini
slekten Chelonorhogas Enderlein, 1912 - i Norge:
Chelonorhogas aestuosus (Reinhardt, 1863)
Chelonorhogas aterrimus (Ratzeburg, 1852)
Chelonorhogas cruentus (Nees, 1834)
Chelonorhogas dissector (Nees, 1834)
Chelonorhogas ruficornis  (Herrich-Schäffer, 1838)
Chelonorhogas rufipes  (Thomson, 1892)
Chelonorhogas rugulosus  (Nees, 1811)
Chelonorhogas unipunctator  (Thunberg, 1822)
slekten Rogas Nees, 1818
slekten Triraphis Ruthe, 1855
stammen Stiropiini
stammen Yeliconini


== Referanser ==


== Kilder ==
Tree of Life Braconidae
Ottesen, P.S. (1993, revidert 1999) Norske insekter og deres artsantall. NINA utredning 55: 1-40. [2]
Rogadinae of the Afrotropical Region


== Eksterne lenker ==
(no) Rogadinae hos Artsdatabanken 
(sv) Rogadinae hos Dyntaxa 
(en) Rogadinae hos Fauna Europaea 
(en) Rogadinae hos Fossilworks 
(en) Rogadinae hos ITIS 
(en) Rogadinae hos NCBI 
(en) Kategori:Rogadinae – bilder, video eller lyd på Wikimedia Commons 
Rogadinae – detaljert informasjon på Wikispecies
Hanangervatnet

Hanangervatnet eller Hanangervannet er en kystnær innsjø i Farsund kommune i Agder. Den ligger to meter over havet, omtrent midt mellom Farsund og Vanse. Fylkesvei 43 går forbi nord for vannet mens fylkesvei 651 går langs sørsiden. 


== Referanser ==
Luminøs infrarød galakse

Luminøse infrarøde galakser (LIRG) er galakser med luminositeter, målet for lysstyrke, over 1011 L☉. LIRGer er mer tallrike enn starburstgalakser, seyfertgalakser og kvasi-stjerneobjekter med sammenlignbar luminositet. Infrarøde galakser utstråler mer energi i det infrarøde enn alle andre bølgelengder til sammen. Luminositeten til en LIRG er 100 milliarder ganger vår egen sol.
Galakser med luminositet over 1012 L☉ kalles ultraluminøse infrarøde galakser (ULIRG). Mange av LIRGene og ULIRGene viser vekselvirkninger og forstyrrelser. Mange av disse typene av galakser yngler 100 nye stjerner hvert år, sammenlignet med én stjerne i vår egen galakse. Det er dette som fører til den høye luminositeten.
De mer luminøse galaksene enn ULIRGer er HLIRG, hyperluminøse infrarøde galakser. Og de mest luminøse kalles ELIRG, ekstremt luminøse infrarøde galakser.


== Litteratur ==
Sanders, D.B.; Mirabel, I.F. (september 1996). Annual Review of Astronomy and Astrophysics (engelsk). 34: 749-792. doi:10.1146/annurev.astro.34.1.749.  CS1-vedlikehold: Flere navn: forfatterliste (link)
Hellevatnet (Lyngdal)

Hellevatnet eller Hellevann er en langstrakt innsjø i Lyngdal kommune i Agder. Den ligger 205 meter over havet og strekker seg i øst-vest-retning. Elva Møska renner gjennom innsjøen. Fylkesvei 461, som forbinder Liknes med Songdalen, møter europavei 39 ved  innsjøens vestside.  


== Referanser ==